นายกรัฐมนตรี ยืนยันรัฐบาลให้ความสำคัญกับการแก้ปัญหาฝุ่นละอองขนาดเล็ก และเห็นว่าการแก้ปัญหาจะประสบผลสำเร็จได้ต้องสร้างความรับรู้และตระหนักแก่ทุกฝ่าย เพื่อร่วมกันแก้ปัญหาให้ครบคลุมทุกมิติ
นายกรัฐมนตรี ยืนยันรัฐบาลให้ความสำคัญกับการแก้ปัญหาฝุ่นละอองขนาดเล็ก และเห็นว่าการแก้ปัญหาจะประสบผลสำเร็จได้ต้องสร้างความรับรู้และตระหนักแก่ทุกฝ่าย เพื่อร่วมกันแก้ปัญหาให้ครบคลุมทุกมิติพลเอก ประยุทธ์ จันทร์โอชา นายกรัฐมนตรี กล่าวถึงการแก้ปัญหาฝุ่นละอองขนาดเล็ก PM 2.5 ว่า รัฐบาลไม่ได้นิ่งนอนใจยังคงแก้ปัญหาอย่างต่อเนื่อง ทั้งระยะสั้น ระยะกลาง และระยะยาว โดยในระยะเร่งด่วนนั้นทุกภาคส่วน รวมถึงโรงงานอุตสาหกรรม โดยปัจจุบันมีโรงงานอุตสาหกรรมกว่า 100,000 โรงงาน มีความเสียง 1,700 โรงงาน และโรงงานต้องปรับปรุงมาตรฐาน จำนวน 600 โรงงาน ซึ่งได้รับความร่วมมือเป็นอย่างดี ทั้งนี้รัฐบาลยังคงเดินหน้าควบคุมปริมาณฝุ่นละอองให้มากที่สุด โดยยังการดำเนินมาตรการต่างๆ อย่างต่อเนื่อง ทั้งการฉีดละอองน้ำ การให้หยุดเรียน การแจกหน้ากากอนามัยและการสนับสนุนให้รถยนต์มาใช้น้ำมัน B20 แต่มาตรการเหล่านี้ต้องใช้เวลา เพราะรัฐบาลต้องการการแก้ปัญหาโดยควบคุมปริมาณฝุ่นละอองทุกชนิดไม่เฉพาะฝุ่นละอองขนาดเล็ก PM 2.5 เท่านั้น ส่วนมาตรการระยะยาว เช่น การเร่งพัฒนารถยนต์ไฟฟ้า และการติดตั้งเครื่องลดมลพิษในรถยนต์ทุกคัน เพื่อให้การแก้ปัญหาครอบคลุมทุกมิติ ทั้งนี้เห็นว่าสิ่งสำคัญจะแก้ปัญหาได้สำเร็จจะต้องสร้างการรับรู้และความตระหนักสำหรับทุกคนให้ร่วมกันแก้ปัญหา นายกรัฐมนตรี ยังขอความร่วมมือประชาชนอย่าตื่นตระหนก เพราะขณะนี้รัฐบาลกำลังเร่งแก้ปัญหาและเชื่อว่าจากความร่วมมือของทุกภาคส่วนที่เกิดขึ้น ขณะนี้ทำให้สถานการณ์ดีขึ้นตามลำดับ